# Aktuálne platné hygienické opatrenia

## Epidemiologická situácia v regiónoch

Na základe epidemiologickej situácie v danom regióne môže v prípade potreby vydať miestne príslušný regionálny úrad verejného zdravotníctva dodatočné opatrenia.

## Všeobecné hygienické pravidlá pre všetky prevádzky, obchody a služby

**Platnosť nariadenia od: 1. októbra 2020, 00:00 hod**  
**Platnosť nariadenia do: odvolania**

**Všetkým prevádzkovateľom zariadení** sa **odporúča**zabezpečiť:

* aby počet zákazníkov v prevádzke v jednom okamihu **neprekročil**koncentráciu **jeden zákazník na 10 m2**z predajnej plochy prevádzky určenej pre zákazníkov alebo
* dodržiavanie **odstupu medzi** jednotlivými **zákazníkmi minimálne 2 metre**(alternatívne táto podmienka neplatí pre prevádzky verejného stravovania, pokiaľ je prevádzkovateľ schopný zabezpečiť a **dodržať odstup 2 metre medzi stolmi v zariadení určenými pre zákazníkov**).

Tieto podmienky sa nevzťahujú na deti v prevádzkach, ani na prevádzky divadelných, hudobných, filmových a iných umeleckých predstavení so sediacim obecenstvom.

Aj naďalej však prevádzkovatelia musia zabezpečiť:

* **vstup a pobyt v prevádzke** (vo vnútorných priestoroch) umožniť **len s prekrytými hornými dýchacími cestami** (rúško, šál, šatka); táto povinnosť sa **nevzťahuje na čas potrebný na konzumáciu nápojov a pokrmov** v prevádzkach verejného stravovania,
* **pri vchode** do prevádzky **aplikovať dezinfekciu** na ruky alebo poskytnúť jednorazové rukavice,
* zachovávať **odstupy v radoch osôb** minimálne 2 m (to neplatí pre osoby žijúce v jednej domácnosti),
* na všetky vstupy do prevádzky viditeľne umiestniť **oznam o povinnosti dodržiavať** vyššie uvedené hygienické opatrenia,
* vykonávať **časté vetranie priestorov prevádzky** a pravidelne vykonávať **dezinfekciu dotykových plôch**, kľučiek, nákupných vozíkov a košíkov, používaných prístrojov, nástrojov a pomôcok, na dezinfekciu použiť dezinfekčné prostriedky s  virucídnym účinkom,
* potravinárske predajne, prevádzky zariadení spoločného stravovania, vrátane stánkov s rýchlym občerstvením a iným ambulantným predajom potravín, pokrmov a nápojov musia **klásť dôraz na zabezpečenie pravidelného čistenia a dezinfekcie, ktoré sa musí vykonávať v rámci denného sanitačného režimu prevádzky**a v rámci prijatých a zavedených zásad správnej hygienickej praxe podľa nariadenia Európskeho Parlamentu a Rady č. 852/2004 o hygiene potravín.

## Zabezpečenie kvality ovzdušia v budovách

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

* odporúča sa **časté a intenzívne vetranie**, prednostne prirodzeným vetraním prostredníctvom otvorených okien (aj v budovách s núteným vetraním),
* pri vetraní vzduchotechnickým zariadením sa odporúča **zvýšiť výmenu vzduchu** vo všetkých priestoroch a zabezpečiť jeho trvalý chod,
* vzduchotechniku nastaviť na nominálny prietok vzduchu cca 2 hodiny pred začiatkom prevádzky a nastaviť na nižší prietok vzduchu cca 2 hodiny po skončení prevádzky,
* v čase, keď budova nie je používaná, **nevypínať vetranie**, ale ho udržiavať v prevádzke pri nižšom prietoku vzduchu,
* ak bola vzduchotechnika dlhšie mimo prevádzky, odporúča sa **zabezpečiť vetranie priestorov vzduchotechnickým zariadením minimálne 24 hod. pred otvorením prevádzky**,
* vyhnúť sa otváraniu okien na toaletách, ak sú odvetrávané núteným vetraním,
* **nepoužívať rotačné výmenníky tepla** alebo sa uistiť, že nevykazujú netesnosti, ktoré by umožňovali prienik odpadového vzduchu do privádzaného vzduchu,
* **prepnúť recirkulačné jednotky na 100 % prívod vonkajšieho vzduchu**, ak je to technicky možné,
* **nepoužívať čističky vzduchu**, ktoré nemajú HEPA filter,
* využívať všetky možnosti podtlakového odvetrávania (ventilátory) v sále, na toaletách aj v kuchynských priestoroch,
* pravidelnú výmenu a údržbu filtrov vykonávať pomocou bežných ochranných opatrení vrátane ochrany dýchacích ciest.

## Obchodné domy

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

Okrem rešpektovania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) sú obchodné domy súčasne povinné:

* vybaviť hygienické zariadenia prevádzky**tekutým mydlom a papierovými utierkami**,
* vykonávať **dezinfekciu** hygienických zariadení **každú hodinu**,
* v priestoroch určených na konzumáciu pokrmov alebo nápojov **dodržiavať**[**hygienické pravidlá pre prevádzky verejného stravovania.**](https://korona.gov.sk/platne-hygienicke-opatrenia/#hygiena-verejne-stravovanie)

Za obchodný dom považuje vymedzený uzavretý priestor, stály architektonický objekt, ktorý tvorí súbor predajní alebo priestorov určených na poskytovanie služieb a predaj tovaru vrátane ostatných verejne prístupných priestorov.

## Verejné stravovanie (v hoteloch, reštauráciach, penziónoch a iných zariadení a ich vonkajších terás)

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

Okrem dodaťžiavania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) platí pre prevádzky verejného stravovania, že:

* **otváracie hodiny je potrebné obmedziť do 22:00 hod**. s výnimkou donáškových služieb a výdaja pokrmov cez okienko
* **konzumácia jedál alebo nápojov** v prevádzkach verejného stravovania bude možná **výlučne posediačky, s cieľom zabezpečiť kontrolovaný rozostup osôb,**
* stoly a dotykové plochy (vrátane úchopových častí stoličiek a kresiel) je nevyhnutné **dezinfikovať po každom zákazníkovi**,
* obsluhujúci **personál** musí **používať tvárové rúška** a medzi obsluhou jednotlivých stolov vykonávať **dezinfekciu rúk**,
* hygienické zariadenia musia byť vybavené **tekutým mydlom a papierovými utierkami**,
* **dezinfekcia** **hygienických zariadení každú hodinu**,
* ak sa používa stolový riad (taniere, príbory, poháre) je potrebné zabezpečiť jeho umývanie podľa požiadaviek uvedených v § 9 ods. 4. písm. g) vyhlášky MZ SR č. 533/2007 Z. z.; pri ručnom umývaní kuchynského riadu sa odporúča pridať pred opláchnutím kuchynského riadu dezinfekčný prostriedok vhodný na daný účel,
* **príbor by nemal byť voľne dostupný** na stoloch, k dispozícii len prinesením od obsluhy a zabalený do papierovej vreckovky.

## Vonkajšie športoviská

* medzi všetkými osobami na športovisku (vrátane aktívnych športovcov) **vzdialenosť min. 2 m**,
* nádoba s dezinfekčným prostriedkom na **dezinfekciu rúk**,
* **dezinfekcia** všetkých použitých **tréningových pomôcok**po skončení tréningu,
* **športovci do 18 rokov** sú povinní mať a používať výhradne **vlastnú** nádobu na **vodu**označenú vlastným menom,
* pri striedaní skupín športovcov na rovnakom športovisku tréneri zabezpečia čas a priestor na dodržanie bezpečnej vzdialenosti meniacich sa športovcov a dohliadnu na vykonanie dezinfekcie použitého športového náčinia,
* **uchovávať záznam** o účasti osôb na športovej činnosti (meno, priezvisko, dátum a čas účasti); zodpovednou je osoba, ktorá vedie športovú činnosť,
* všetky osoby (okrem aktívnych športovcov) sú povinné mať **rúška**,
* **5 aktívnych športovcov na 1 športovisku**, prípadne viacero skupín športovcov na 1 športovisku (1 skupina = min. plocha 30x30m),
* **aktívni športovci** môžu trénovať **bez rúška**.

## Vonkajšie trhoviská

* **jednosmerný**pohyb zákazníkov s dodržaním 2m rozostupov,
* zabezpečený a regulovaný **samostatný vstup** a **samostatný výstup**,
* **stánky** vzdialené **2m**od seba,
* reštaurácie v rámci trhovísk môžu predávať jedlo a nápoje len cez výdajné okienko,
* **konzumácia** je povolená až **mimo**priestoru **trhoviska**.

## Hromadné a športové podujatia

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

**Zakazuje sa usporadúvať hromadné podujatia športovej, kultúrnej, zábavnej, spoločenskej či inej povahy v jednom okamihu v počte nad 50 osôb.  V prípade, že počet osôb na uvedených podujatiach vystupujúcich v mene organizátora (účinkujúci, športovci, organizačný tím a pod.) presiahne počet 50, hromadné podujatie sa môže uskutočniť, ale bez prítomnosti obecenstva.**

Zároveň platí zákaz:

* **usporadúvať hromadné podujatia kultúrnej, zábavnej, spoločenskej či inej povahy (diskotéky, tanečné zábavy a pod.) v prevádzkach verejného stravovania (reštaurácie, bary, nočné kluby, pohostinstvá, atď.)** **a v ubytovacích zariadeniach.**Toto obmedzenie sa netýka bežného poskytovania stravovacích služieb v prevádzkach verejného stravovania,
* **usporadúvať hromadné podujatia spoločenského charakteru (svadobné hostiny, oslavy, plesy, kary, stužkové slávnosti a pod.)**.

Výnimka zo zákazu usporadúvať hromadné podujatia

**Pri usporadúvaní** hromadných a športových **podujatí**je potrebné dodržiavať nasledovné povinnosti:

* **vstup a pobyt** v mieste hromadného podujatia umožniť **len s prekrytými hornými dýchacími cestami** (napríklad rúško, šál šatka),
* vykonávať **častú dezinfekciu priestorov**, najmä dotykových plôch (kľučiek, podláh a predmetov),
* hygienické zariadenia musia byť vybavené **tekutým mydlom a papierovými utierkami**,
* **zaistiť pri vstupe** do budovy dávkovače na **alkoholovú dezinfekciu rúk** alebo iný adekvátny spôsob dezinfekcie rúk a dbať na časté dezinfikovanie rúk,
* zabezpečiť pri vstupe do budovy **oznam** o povinnosti, že v prípade vzniku akútneho respiračného ochorenia (napr. horúčka, kašeľ, nádcha, sťažené dýchanie) je osoba povinná zostať v domácej izolácii,
* zverejniť na viditeľnom mieste oznam s informáciou, že ak sa u osoby prejavia príznaky akútneho respiračného ochorenia, je potrebné telefonicky kontaktovať svojho ošetrujúceho lekára a opustiť miesto hromadného podujatia a že **platí  zákaz podávania rúk**,
* zabezpečiť dostatočné **vetranie priestorov**,
* podmienky sa príslušne aplikujú aj na hromadné podujatia organizované v exteriéri,
* v prípade hromadných podujatí organizovaných v exteriéri je organizátor povinný vyhradiť priestor hromadného podujatia a vyznačiť jeho vstup a výstup,
* organizátor musí byť v každej chvíli schopný preukázať počet osôb aktuálne sa zúčastňujúcich na hromadnom podujatí.
* **z podujatí je vylúčené občerstvenie (konzumácia pokrmov a nápojov).**

**Je povinnosťou organizátora divadelných, hudobných a podobných umeleckých predstavení neumožniť vstup na miesto umeleckej činnosti výkonným umelcom a účinkujúcim, ak sa u nich meraním zistí telesná teplota nad 37,2 °C.**

Okrem toho musia organizátori podujatí zabezpečiť dodržiavanie dvojmetrových rozostupov medzi osobami pri príchode a odchode z podujatia, s výnimkou pre:

* rodinných príslušníkov, partnerov a osôb z jednej domácnosti,
* športovcov a umelcov vykonávajúcich svoje povolanie,
* divákov v hľadisku,
* školiteľov,
* v prípade sedenia sa odporúča zabezpečiť sedenie s výnimkou osôb žijúcich v jednej domácnosti tak, že medzi obsadenými miestami ostane jedno miesto neobsadené, pričom sekvenciu obsadenia sedadiel odporúčame v radoch alternovať.

**Na výkon športových kempov a sústredení sa súčasne vzťahujú nasledovné povinnosti:**

* každý účastník musí pri začatí podujatia predložiť organizátorovi negatívny výsledok RT-PCR testu na ochorenie COVID-19 nie starší ako 72 hodín,
* negatívnym výsledkom RT-PCR testu na ochorenie COVID-19 nie starším ako 72 hodín musia disponovať i osoby vystupujúce v mene organizátora,
* organizátor je povinný odoprieť účasť na podujatí akejkoľvek osobe vykazujúcej príznaky ochorenia COVID-19,
* hromadné podujatie musí prebiehať v podmienkach spoločnej izolácie účastníkov od osôb, ktoré sa na hromadnom podujatí nezúčastňujú.

V prípade **športových podujatí** platí, že diváci budú sedieť **v každom druhom rade**.

**Tieto hygienické opatrenia sa nevzťahujú na sobáše, bohoslužby a iné cirkevné obrady.**

## Sobáše, bohoslužby a iné cirkevné obrady

**Platnosť nariadenia od: 1. októbra 2020, 0:00 hod**  
**Platnosť nariadenia do: do odvolania**

Konanie sobášov, bohoslužieb a iných cirkevných obradov je podmienené zabezpečením:

* vstupu a pobytu v kostole (alebo v príslušných priestoroch) **len s prekrytými hornými dýchacími cestami** (napríklad rúško, šál, šatka),
* **dezinfekcie na ruky** alebo jednorazových rukavíc **pri vstupoch**,
* sedenia (mimo osôb žijúcich v jednej domácnosti) tak, že medzi obsadenými miestami musí ostať **vždy jedno miesto neobsadené**, pričom sekvenciu obsadenia sedadiel je potrebné v radoch alternovať,
* dodržiavania **respiračnej etikety** (kašlať, kýchať do vreckovky, resp. do lakťového ohybu) a **nepodávania si rúk,**
* **úplneho vylúčenia**(z obradov)**osôb s nariadenou karanténou alebo akýmkoľvek príznako**m respiračného infekčného ochorenia,
* pokiaľ je to možné usporadúvať **v nedeľu osobitne bohoslužby pre osoby staršie ako 65 rokov** a pre osoby v rizikových skupinách,
* **dezinfikovanie** použitých bohoslužobných a iných **predmetov**,
* **dezinfekcie rúk pred** rozdávaním svätého prijímania, posvätených chlebov; pri prijímaní sa odporúča prednostne podávanie chleba na ruku; v prípade kontaktu rozdávateľa s ústami veriaceho, si musí rozdávateľ zakaždým vydezinfikovať ruky,
* pri prijímaní „pod obojím“ **nepoužívať obrady pitia z jednej nádoby** (napr. pitie z kalicha viacerými osobami ako jednou, vrátane kňazov, diakonov a pod. z kalicha môže piť vždy iba jedna osoba (napr. predsedajúci liturgii),
* odstránením (len ako odporúčanie) nádob s vodou (napr. sväteničky) z obradných priestorov,
* odporúčaním, aby sa **ruky sa nepodávali** (znak pokoja je možné nahradiť úklonom alebo gestom úsmevu),
* častej **dezinfekcie priestorov**, hlavne dotykových plôch, kľučiek podláh a predmetov.

## Zasadnutia a schôdze štátnych orgánov

**Platnosť nariadenia od: 1. septembra 2020, 0:00 hod**  
**Platnosť nariadenia do: odvolania**

Schôdze a zasadnutia konajúce sa na základe zákona sa môžu vykonávať, musí sa však:

* zabezpečiť pri vstupe do budovy **oznam** o povinnosti, že v prípade vzniku akútneho respiračného ochorenia (napr. horúčka, kašeľ, nádcha, sťažené dýchanie) je osoba povinná zostať v domácej izolácii,
* zaistiť **pri vstupe do budovy** dávkovače na alkoholovú **dezinfekciu rúk** a dezinfikovať si ruky, resp. zabezpečiť iný adekvátny spôsob dezinfekcie rúk,
* zabezpečiť **nosenie ochranných rúšok** osobami pohybujúcimi sa v objekte štátnych orgánov a orgánov územnej samosprávy,
* zabezpečiť dostatočné **vetranie priestorov**,
* zabezpečiť **pravidelnú dezinfekciu** všetkých **kontaktných priestorov**, najmä dotykových plôch (napr.: kľučky, zábradlia, výťahy) a všetkých kontaktných predmetov (napr.: pracovný stôl, klávesnica, telefóny, prenosné média, myš) dezinfekčným prostriedkom s virucídnym účinkom,
* hygienické zariadenia prevádzky musia byť vybavené tekutým mydlom a papierovými utierkami.

Organizátori musia taktiež zverejniť na viditeľnom mieste **oznam s informáciou**:

* ak sa u osoby prejavia príznaky akútneho respiračného ochorenia, je potrebné telefonicky kontaktovať svojho ošetrujúceho lekára a opustiť pracovisko,
* pravidelne si umývať ruky mydlom a teplou vodou, následne ruky utierať do jednorazových papierových obrúskov,
* zákaz podávania rúk.

## Catering

Poskytovatelia cateringových služieb musia až do odvolania zabezpečiť:

* **vstup a pobyt** v prevádzke (vo vonkajších aj vnútorných priestoroch) **len s prekrytými hornými dýchacími cestami** (rúško, šál, šatka) **s výnimkou času potrebného na konzumáciu** nápojov a pokrmov,
* aplikátor **dezinfekcie na ruky pri vstupy** do prevádzky,
* viditeľné umiestnenie **oznamu** o povinnosti dodržiavať vyššie uvedené hygienické opatrenia,
* časté **vetranie** vnútorných priestorov prevádzky,
* pravidelnú **dezinfekciu stolov** a dotykových plôch **po každom zákazníkovi** (vrátane úchopových častí stoličiek a kresiel),
* **ukladanie** umytého kuchynského a stolového riadu a náradia **do zariadenia na odkvapkanie riadu bez neutierania**,
* aby **príbor nebol voľne dostupný na stoloch**, ale bol podaný obsluhujúcim personálom k pokrmu zabalený do papierovej servítky,
* vybavenie zariadenia **tekutým mydlom a papierovými utierkami**,
* **dezinfekciu hygienických zariadení** **každú hodinu.**
* ak sa používa stolový riad (taniere, príbory, poháre) je potrebné zabezpečiť jeho umývanie podľa požiadaviek Ministerstva zdravotníctva uvedených [vo vyhláške](https://www.slov-lex.sk/pravne-predpisy/SK/ZZ/2007/533/)

Pri ručnom umývaní kuchynského riadu **sa odporúča**pridať pred opláchnutím kuchynského riadu dezinfekčný prostriedok vhodný na daný účel.

Ďalej sa odporúča:

* zachovávať **odstupy v radoch osôb** čakajúcich na pokrmy, prípadne nápoje minimálne 2 m,
* dodržať **odstup 2 metre medzi stolmi** určenými pre zákazníkov,
* zabezpečiť, aby všetky pokrmy a nápoje poskytované počas cateringových akcií **naberal prítomným osobám len obsluhujúci personál**. Obsluha položí pokrm, ktorý si vyberie zákazník na tanier, ktorý drží zákazník, tak, aby nedošlo k fyzickému kontaktu. Ak predsa len dôjde, obsluhujúci personál si vydezinfikuje ruky. **Obsluhujúci personál vykonáva dezinfekciu rúk vždy po fyzickom kontakte so zákazníkom**.

Prečítajte si celé znenie [Usmernenia č. OHVBPKV/4246-2/2020](https://korona.gov.sk/wp-content/uploads/2020/06/usmernenie_catering_covid19_aktualizovane_jun.pdf) (PDF, 219 kB) zo 16. Júna 2020, ktoré sa týka prevádzky a organizovania cateringových služieb a podujatí.

## Taxislužby

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

Prevádzky taxislužieb prepravujúcich osoby sú okrem rešpektovania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) súčasne povinné:

* zabezpečiť, aby **vodiči** mali vhodným spôsobom **prekryté horné dýchacie cesty** (rúško, šál, šatka),
* zabezpečiť **vykonávanie dezinfekcie priestorov pre zákazníkov** prostriedkom s vírucídnym účinkom **po každom zákazníkovi.**

Odporúča sa, aby **cestujúci**sedeli **na zadných sedadlách**. Rovnako tak je odporúčané **zabezpečiť vhodné oddelenie priestorov vodiča od priestoru pre pasažiera**, zabraňujúce voľnému prieniku aerosólu medzi týmito priestormi.

## Autoškoly

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

Prevádzky autoškôl a iných registrovaných osôb pre vykonávanie kurzov povinnej základnej kvalifikácie a pravidelného výcviku prepravujúcich osoby sú okrem rešpektovania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) súčasne povinné:

* zabezpečiť, aby **vodiči** a inštruktori mali vhodným spôsobom **prekryté horné dýchacie cesty** (rúško, šál, šatka),
* zabezpečiť **vykonávanie dezinfekcie priestorov vozidla**a **výcviku na trenažéri (najmä volant a rýchlostná páka)**po každom účastníkovi,
* pri výcviku zameranom na vedenie motoriek zabezpečiť, aby každý z frekventantov tohto kurzu mal **vlastnú prilbu** a príslušné ochranné pomôcky.

## Divadelné, hudobné, filmové a iné umelecké predstavenia

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

Organizátori kultúrnych podujatí sú okrem rešpektovania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) súčasne povinní:

* **zabrániť vstupu** na miesto umeleckej činnosti výkonným umelcom a účinkujúcim pri nakrúcaní audiovizuálneho diela alebo výrobe programu, ak sa u nich meraním zistí **telesná teplota nad 37,2 °C**,
* obmedziť predaj vstupeniek tak, že medzi obsadenými miestami musí ostať **vždy jedno miesto neobsadené**, pričom sekvenciu obsadenia miest je potrebné v radoch alternovať,
* zakazuje sa **konzumácia pokrmov alebo nápojov** v priestoroch prevádzky,
* zabezpečiť vybavenie hygienických zariadení prevádzky **tekutým mydlom a papierovými utierkami**,
* **vykonávať dezinfekciu hygienických zariadení každú hodinu**,
* vykonávať **dezinfekciu dotykových plôch** **pred každým predstavením** (klučiek, držadiel, pultov).

## Zariadenia starostlivosti o ľudské telo (vrátane fitness)

**Platnosť nariadenia od: 30. septembra 2020, 0:00 hod**  
**Platnosť nariadenia do: odvolania**

Prevádzky zariadení starostlivosti o ľudské telo sú okrem rešpektovania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) súčasne povinné zabezpečiť:

* aby **zamestnanci** mali vhodným spôsobom **prekryté horné dýchacie cesty** (rúško, šál, šatka),
* upraviť časový harmonogram prevádzky tak, aby **medzi jednotlivými zákazníkmi** bol vždy priestor na **upratanie a dezinfekciu pracovného miesta** (pracovné stoly, kreslá, umývadlá, vanička na nohy),
* **dezinfekciu vykonávať po každom zákazníkovi** dezinfekčným prostriedkom s virucídnym účinkom,
* hygienické zariadenia prevádzky musia byť vybavené **tekutým mydlom a papierovými utierkami**,

**Zákazníci si na čas nevyhnutný na vykonanie úkonu nemusia chrániť dýchacie cesty, pokiaľ to úkon neumožňuje (ošetrenie tváre, strihanie, umývanie vlasov).**

### Špecifické pravidlá pre prevádzky wellness a fitness služieb

Okrem vyššie uvedených musia prevádzky wellness a fitness služieb zabezpečiť:

* zákazníkom **dostupnú dezinfekciu** a **jednorázové papierové utierky** vo všetkých priestoroch,
* pravidelnú (vo fitness centrách až zvýšenú) **dezinfekciu dotykových plôch** (napr. kľučky, madlá, úchyty, kreslá, ležadlá, vodovodné batérie, športové náradie, skrinky, používané prístroje, nástroje a pomôcky) protredníctvom prostriedkov s virucídnym účinkom,

## Akvaparky, umelé a prírodné kúpaliská

**Platnosť nariadenia od: 1. októbra 2020, 0:00 hod**  
**Platnosť nariadenia do: odvolania**

### Akvaparky

Akvaparky a kúpaliská sú okrem rešpektovania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) súčasne povinné zabezpečiť:

* aby sa v prevádzke súčasne nezdržiavalo viac ako 1000 zákazníkov,
* prevádzkovateľ musí byť v každej chvíli schopný preukázať počet osôb aktuálne sa nachádzajúcich v prevádzke.

### Umelé a prírodné kúpaliská

Prevádzky kúpalísk sú okrem rešpektovania [všeobecných hygienických pravidiel pre prevádzky obchodov a služieb](https://korona.gov.sk/platne-hygienicke-opatrenia/#hygiena-prevadzok) súčasne povinné zabezpečiť:

* **analýzu kvality vody** na kúpanie ešte pred otvorením (musí byť vyhovujúca),
* aplikáciu dezinfekcie na ruky návštevníkom pri vstupe na kúpalisko,
* zabezpečiť nefunkčnosť pitných fontánok na kúpaliskách.

Okrem toho musia prevádzkovatelia tohto typu zariadení zabezpečiť:

* vypustenie, mechanické vyčistitenie, vydezinfikovanie prostriedkami s virucídnymi účinkami a opätovné napustenie novou vodou **bazénov bez recirkulácie** a to **ešte pred obnovením prevádzky** umelého kúpaliska,
* prečistenie celého objem vody na recirkulačnom zariadení v bazénoch s recirkuláciou,
* pri úprave bazénovej vody sa musia používať osvedčené technologické postupy. Obsah voľného chlóru a iných vedľajších produktov dezinfekcie sa udržiava pri hornej hranici povolených limitných hodnôt podľa platnej legislatívy pre umelé kúpaliská. **Frekvencia prevádzkovej kontroly týchto ukazovateľov sa zvýši na dvojnásobok,**
* **vyčistenie a vydezinfikovanie technického príslušenstva bazénov**, vrátane rozvodov a recirkulačných zariadení a to prostriedkami s virucídnymi účinkami. Použitá dezinfekcia musí zahŕňať dostatočné postupy na likvidáciu mikrobiologického znečistenia vrátane legionel (napr. termodezinfekciu),
* vyššiu frekvenciu upratovania, čistenia a dezinfekcie (prípravkami s virucídnymi účinkami) plôch, priestorov, športových pomôcok a zariadení kúpalísk; zintenzívniť najmä čistenie často dotykových povrchov (toalety, dvere, stoly, sedadlá, operadlá, zábradlia),
* dostatočný časový interval pre dezinfekciu priestorov pri prevádzke bazéna pre dojčatá a batoľatá; dezinfekcie sa vykoná prípravkami s virucídnymi účinkami po každej skupine kúpajúcich,
* zabezpečiť dodržiavanie odstupu medzi jednotlivcami alebo členmi skupín či domácností najmenej 2 metre na voľných oddychových plochách,
* vybavenie hygienických zariadení prevádzky tekutým mydlom a pierovými utierkami,
* na umelých kúpaliskách sa zabezpečuje dostatočné vetranie; prednostne sa využíva prirodzené vetranie.